Súťažiaci na plochej dráhe
**Plochá dráha** je **motocyklový šport**, ktorý sa jazdí na plochodrážnych špeciáloch a na to vytvorených ováloch. Poznáme krátku a dlhú plochú dráhu. Tento šport sa dá jazdiť aj v zime na upravených kolesách.

Plochodrážny špeciál
--------------------

**Plochodrážny špeciál** je motorka, ktorá dokáže zrýchliť z 0 km/hod na 100 km/hod za 2,2 sekundy. Najväčšia dosahujúca rýchlosť atakuje 130 km/hod. Vyrába sa v prevedení JAWA a GM. Má jeden valec, 500 cm³ a výkon približne 60 kW. Jazdí na špeciálne palivo metanol a nemá brzdy. Hmotnosť toho stroje je 77 kg.

Plochá dráha na Slovensku
-------------------------

Prvá plochá dráha na Slovensku vznikla v roku 1931 v Košiciach. Od vtedy sa tento šport dostal na ďalších 10 štadiónov. Plochá dráha sa jazdila: Košiciach, Bratislave, Piešťanoch, Zohore, Partizánskom, Banskej Bystrici, Spišskej Novej Vsi a Poprade. 

* Košice 1932 – 1947
* Spišská Nová Ves 1938
* Piešťany 1952 - 1953
* Bratislava 1949 - 1967 (3 štadióny)
* Banská Bystrica 1959 - 1966
* Poprad 1959 - 1966
* Partizánske 1958 - 1965
* Zohor 1973 – 1985,1992
* Žarnovica 1953 -

### Plochá dráha Žarnovica

História tohto športu sa v malom mestečku na Pohroní začala písať v roku 1953. Odvtedy tu bolo zorganizovaných 303 pretekov rôzneho významu, medzi nimi aj 29 pretekov majstrovstiev sveta, či Európy. Práve Žarnovica bola v roku 1994 svedkom historicky prvých pretekov majstrovstiev sveta v motocyklovom športe v samostatnom Slovensku.

„Za toto dlhé obdobie tu štartovali pretekári prakticky z celého sveta od Nového Zélandu, Austrálie, cez USA, Veľkú Britániu, Dánsko, Švédsko, Fínsko, Lotyšsko, Nemecko, Rakúsko, Ukrajinu po najvzdialenejšie kúty Ruska. Takmer 1200 pretekárov zo štyroch desiatok krajín malo tú možnosť vyskúšať si žarnovickú dráhu počas pretekov. Nechýbali medzi nimi majstri sveta, Európy, národní šampióni, ale ani začínajúci jazdci, ktorí zbierali skúsenosti."

#### Speedway Club Žarnovica

Založenie Speedway Clubu Žarnovica bol reakciou na stav plochej dráhy na Slovensku, čiže v Žarnovici. Nespokojnosť ľudí pohybujúcich sa okolo plochej dráhy, fanúšikov, podnikateľov a v konečnom dôsledku aj vedenia mesta Žarnovica, vyústila do spomínanej iniciatívy.

V nedeľu, 19. decembra 2010 sa konala ustanovujúca výborová schôdza nového klubu, kde bolo zvolené vedenie a schválené zloženie výboru.

**Činnosť klubu**

* *Príprava slovenskej reprezentácie*
* *Výchova mladých talentov*
* *Organizácia pravidelných tréningov*
* *Technické zabezpečenie jazdcov*
* *Ligové súťaže*
* *Propagačné akcie*
* *Organizovanie podujatí pre deti*
* *Zveľaďovanie štadióna*
* *Spolupráca so zahraničnými partnermi*

Martin Vaculík
--------------

Najúspešnejší jazdec plochej dráhy zo Slovenska. Narodil sa v Žarnovici a jeho otcom je bývalý jazde plochej dráhy Zdeno Vaculík. 

Preteky na plochej dráhe boli vždy v jeho krvi. Svoje dobrodružstvo s týmto krásnym, aj keď riskantným športom začal ako deväťročný! Vo veku pätnástich rokov dostal Martin Vaculík oficiálnu licenciu na ploché dráhy a začal svoju kariéru, ktorá trvá dodnes. Ako sedemnásťročný už mal na svojom účte individuálne majstrovstvo z Česka, ktoré dosiahol nielen ako prvý Slovák v histórii, ale predovšetkým ako najmladší hráč. To bol iba začiatok Martinových úspechov.

Každý rok znamená pre Martina nové príležitosti, ktoré veľmi dobre využíva. Na Majstrovstvách sveta juniorov sa umiestnil na siedmom mieste.. V roku 2011 bol na štvrtom mieste v Grand Prix Qualification Finals, vďaka čomu sa stal rezervou na sezónu 2012 v boji o titul Majstra sveta. Túto príležitosť využil a už 23. júna 2012, keď debutoval na GP, kde zvíťazil na dráhe v Gorzowie Wielkopolskim.

Jeho klubová cesta bola kľukatá a počas niekoľkých rokov bol videný vo farbách mnohých klubov. Svoju kariéru začal v klube Slany. Po nejakej dobe ho ambície posunuli ďalej a presťahoval sa do Mšeno, kde dosiahol klubové víťazstvo v Extra League. V Poľsku a Švédsku bol silným bodom svojich tímov. Prvýkrát sa stal členom tímu vo svojej krajine, keď sa pripojil k novozaloženému klubu Speedway Žarnovica, kde zastupoval Slovensko v Jadranskej lige.

### Najväčšie úspechy Martina Vaculíka

1. *5. miesto Grand Prix Speedway Championship 2019*
2. *Majster Európy 2013*
3. *víťaz Grand Prix Speedway Gorzów 2012, Krško 2017, Gorzów 2018, Praha 2022, Toruń 2022*

### Kluby v ktorých pôsobil

* SC ŽARNOVICA Slovensko (aktuálny)
* STAL GORZÓW Poľsko (aktuálny)
* LEICESTER LIONS Anglicko
* MSENO Česko
* AK SLANY Česko
* PARDUBICE Česko
* UNIA TARNÓW Poľsko
* KS TORUŃ Poľsko
* FALUBAZ ZIELONA GÓRA Poľsko
* SMEDERNA ESKILSTUNA Švédsko
* VÄSTERVIK SPEEDWAY Švédsko
* ELIT VETLANDA Švédsko
* ROSSPIGARNA HALSTAVIK Švédsko
* VARGARNA NORRKOEPING Švédsko
* HOLSTED TIGERS Dánsko
* MEGA LADA TOGLIATTI Rusko

Referencie
----------

1. ↑   *Facebook* [online]. www.facebook.com, [cit. 2021-04-20]. Dostupné online.
2. ↑   *V utorok začína 1.liga aj s účasťou SC Žarnovica* [online]. Speedway Club Žarnovica, [cit. 2021-04-20]. Dostupné online.
3. ↑  A.S, Petit Press. *Žarnovica a plochá dráha k sebe patria už dlhé desaťročia* [online]. myziar.sme.sk, [cit. 2021-04-20]. Dostupné online.
4. ↑  BÚRI, Martin. *Sumár činnosti SC Žarnovica za rok 2016* [online]. Speedway Club Žarnovica, [cit. 2021-04-20]. Dostupné online.
5. ↑   *About me SK* [online]. Martin Vaculik, [cit. 2021-04-20]. Dostupné online.
6. ↑   *Kluby SK* [online]. Martin Vaculik, [cit. 2021-04-20]. Dostupné online.